Ужо каб дабрацца да Чылі, будучаму выкладчыку давялося перажыць нямала прыгод — ніякіх прамых рэйсаў не было, а бразільскі горад Рыа-дэ-Жанейра, дзе кінуў якар карабель, на якім Дамейка прыбыў у Паўднёвую Амерыку, знаходзіцца ад Сант’яга, сталіцы Чылі , “усяго” за 3 тысячы кіламетраў. Без усялякіх самалётаў і хуткаснай шашы, зразумела. Горы, пустыні, лес, перамяшчэнне выключна пешшу, на кані або муле. На шчасце, дарога выдалася ўдалай, і Ігнат Іпалітавіч ўдала заняў сваю кафедру ў Горнай школе горада Какiмба.